**Sinergia durerii**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a bătut la ușă Bukovski

era încărcat cu durerile

inhibițiile și temerile lui

cicatrici rebele brăzdau chipul dur colțuros

s-a uitat la mine ca într-o oglindă

și-a îndepărtat o șuviță din ochi

m-a privit grav

cu o solemnitate rece

sunt singur

mi-a spus ca o constatare

tu ești aici dar eu sunt singur

nu exiști decât ca un gând care e tot al meu

de fapt tu nu ești decât o părere

mi-a lăsat durerile

inhibițiile temerile

și a plecat

am privit în urma lui

simțind pe față cum cicatricile deschideau

alt drum pentru lacrimi

adina v.

21.02,2019